CELEX: 32022R0840
Language: sk
Date: 2022-05-30 00:00:00
Title: Vykonávacie nariadenie Rady (EÚ) 2022/840 z 30. mája 2022, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

31.5.2022   
               
               
                  SK
               
               
                  Úradný vestník Európskej únie
               
               
                  L 148/8
               
            
         VYKONÁVACIE NARIADENIE RADY (EÚ) 2022/840
         z 30. mája 2022,
         ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2012 prijala nariadenie (EÚ) č. 36/2012 o reštriktívnych opatreniach s ohľadom na situáciu v Sýrii.
                  
               
                     (2)
                  
                  
                     Na základe preskúmania opatrení by sa záznamy týkajúce sa 18 fyzických osôb a 13 subjektov na zozname fyzických a právnických osôb, subjektov alebo orgánov, uvedené v prílohe II k nariadeniu (EÚ) č. 36/2012, mali aktualizovať a zmeniť.
                  
               
                     (3)
                  
                  
                     Zo zoznamu uvedeného v prílohe II k nariadeniu (EÚ) č. 36/2012 by sa mali vypustiť záznamy týkajúce sa dvoch zosnulých osôb.
                  
               
                     (4)
                  
                  
                     Záznam o jednej fyzickej osobe by sa mal vypustiť zo zoznamu uvedeného v prílohe II k nariadeniu (EÚ) č. 36/2012 na základe rozsudku Všeobecného súdu zo 16. marca 2022.
                  
               
                     (5)
                  
                  
                     Príloha II k nariadeniu (EÚ) č. 36/2012 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. mája 2022
            
               
                  Za Radu
               
               
                  predsedníčka
               
               C. COLONNA
            
         
         
            (1)  Ú. v. EÚ L 16, 19.1.2012, s. 1.
      
      
         
            PRÍLOHA
            Príloha II k nariadeniu (EÚ) č. 36/2012 sa mení takto:
            
                        1.
                     
                     
                        V oddiele A (Osoby) sa vypúšťajú tieto záznamy:
                        
                                    40.
                                 
                                 
                                    Muhammad Bukhaytan;
                                 
                              
                                    262.
                                 
                                 
                                    Salam Tohme;
                                 
                              
                                    293.
                                 
                                 
                                    Abdelkader Sabra.
                                 
                              
                  
                        2.
                     
                     
                        V oddiele A (Osoby) nasledovné záznamy nahrádzajú zodpovedajúce záznamy na zozname:
                        
                                     
                                 
                                 
                                    Meno
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia na zoznam
                                 
                              
                                    „3.
                                 
                                 
                                    Ali MAMLUK
                                    (alias: Ali Mamlouk; Ali Al-Mamlouk; Abu Ayham)
                                    (علي المملوك; أبو أيهم; علي مملوك)
                                 
                                 
                                    Dátum narodenia: 19.2.1946
                                    Miesto narodenia: Damask, Sýria
                                    Č. diplomatického pasu 983
                                    Pohlavie: mužské
                                 
                                 
                                    Viceprezident Sýrskej arabskej republiky pre bezpečnostné záležitosti. Bývalý riaditeľ Úradu národnej bezpečnosti. Bývalý riaditeľ sýrskej spravodajskej služby zapojený do násilností proti demonštrantom.
                                 
                                 
                                    9.5.2011
                                 
                              
                                    4.
                                 
                                 
                                    Atif NAJIB
                                    (alias Atef; Atej Najeeb)
                                    (عاطف نجيب)
                                 
                                 
                                    Miesto narodenia: Džabla, Sýria
                                    Hodnosť: brigádny generál
                                    Pohlavie: mužské
                                 
                                 
                                    Bývalý vedúci politickej bezpečnostnej služby v Dara’a. Zapojený do násilností proti demonštrantom. Člen rodiny Asadovcov; bratanec prezidenta Baššára al-Asada (Bashar al-Assad).
                                 
                                 
                                    9.5.2011
                                 
                              
                                    28.
                                 
                                 
                                    Khalid (alias Khaled) QADDUR (alias Qadour, Qaddour, Kaddour)
                                    (خالد قدور)
                                 
                                 
                                    Pohlavie: mužské
                                 
                                 
                                    Popredný podnikateľ pôsobiaci v Sýrii, ktorý má podiely a/alebo vykonáva činnosti v odvetviach telekomunikácií, ropného, plastového a tabakového priemyslu a udržiava blízke obchodné vzťahy s Máhirom al-Asadom (Maher al-Assad). Je zapojený do činností v oblasti pašovania.
                                    Prostredníctvom svojich podnikateľských činností má zo sýrskeho režimu prospech a poskytuje mu podporu.
                                    Spoločník Máhira al-Asada (Maher al-Assad), a to aj prostredníctvom svojich obchodných činností.
                                 
                                 
                                    27.1.2015
                                 
                              
                                    33.
                                 
                                 
                                    Ayman JABIR
                                    (alias Aiman Jaber)
                                    (أيمن جابر)
                                 
                                 
                                    Miesto narodenia: Ládikíja, Sýria
                                    Pohlavie: mužské
                                 
                                 
                                    Popredný podnikateľ pôsobiaci v Sýrii pôsobiaci v sektoroch ocele, médií, spotrebného tovaru a ropy vrátane obchodovania s uvedeným tovarom. Má finančné podiely a/alebo zastáva vyššie výkonné pozície vo viacerých spoločnostiach a subjektoch v Sýrii, najmä Al Jazira (alias Al Jazerra; El Jazireh), Dunia TV a Sama Satellite Channel.
                                    Ayman Jabir prostredníctvom svojej spoločnosti Al Jazira financoval dovoz ropy do Sýrie od spoločnosti Overseas Petroleum Trading.
                                    Prostredníctvom svojich podnikateľských záujmov má Ayman Jabir zo sýrskeho režimu prospech a poskytuje mu podporu.
                                    Poskytuje priamu podporu činnostiam milícií spojených s režimom známych ako Šabíha a/alebo Suqur as-Sahraa a zohráva vedúcu úlohu v rámci týchto činností. Je čestným predsedom združenia „Wafa lil-Watan“ (vernosť vlasti), ktoré poskytuje pomoc rodinám sýrskych vojakov a milícií.
                                    Spoločník Rámího Machlúfa (Makhlouf) prostredníctvom svojich podnikateľských činností a spoločník Máhira al-Asada (Maher al-Assad) prostredníctvom svojej úlohy, ktorú zohráva v milíciách spojených s režimom.
                                 
                                 
                                    27.1.2015
                                 
                              
                                    48.
                                 
                                 
                                    Samir HASSAN
                                    (سمير حسن)
                                 
                                 
                                    Pohlavie: mužské
                                 
                                 
                                    Popredný podnikateľ pôsobiaci v Sýrii, ktorý má podiely a/alebo vykonáva činnosti vo viacerých odvetviach sýrskeho hospodárstva. Vlastní podiely a/alebo má podstatný vplyv v spoločnostiach Amir Group a Cham Holding, dvoch konglomerátoch pôsobiacich v oblastiach nehnuteľností, cestovného ruchu, dopravy a vo finančnom sektore. Predseda obchodnej rady Sýrie a Ruska, prostredníctvom ktorej zohráva významnú úlohu v hospodárskych vzťahoch s Ruskou federáciou.
                                    Samir Hassan podporuje vojenské úsilie sýrskeho režimu peňažnými darmi.
                                    Samir Hassan je spojený s osobami, ktoré majú z režimu prospech alebo ho podporujú. Spojený je najmä s Rámím Machlúfom (Makhlouf) a Issamom Anboubom, ktorých Rada označila a ktorí majú zo sýrskeho režimu prospech.
                                 
                                 
                                    27.9.2014
                                 
                              
                                    114.
                                 
                                 
                                    Emad Abdul-Ghani SABOUNI
                                    (alias Imad Abdul Ghani Al Sabuni)
                                    (عماد عبدالغني صابوني)
                                 
                                 
                                    Dátum narodenia: 1964
                                    Miesto narodenia: Damask, Sýria
                                    Pohlavie: mužské
                                 
                                 
                                    Bývalý minister pre telekomunikácie a technológie, vo funkcii aspoň do apríla 2014. Ako bývalý minister vlády je spoluzodpovedný za násilnú represiu sýrskeho režimu proti civilnému obyvateľstvu. Bývalý riaditeľ Agentúry pre plánovanie a medzinárodnú spoluprácu (PICC). PICC je vládna agentúra pridružená k úradu predsedu vlády a vypracúva najmä päťročné plány so všeobecnými usmerneniami pre hospodársku a rozvojovú politiku vlády.
                                 
                                 
                                    27.2.2012
                                 
                              
                                    139.
                                 
                                 
                                    Generálmajor Hussam LUQA
                                    (alias Husam, Housam, Houssam; Louqa, Louca, Louka, Luka)
                                    (حسام لوقا)
                                 
                                 
                                    Dátum narodenia: 1964
                                    Miesto narodenia: Damask, Sýria
                                    Pohlavie: mužské
                                 
                                 
                                    Bývalý predseda Bezpečnostného výboru južného regiónu v rokoch 2018 – 2020. Bývalý riaditeľ sýrskej všeobecnej spravodajskej služby. Generálmajor. Od apríla 2012 do 2. decembra 2018 bol vedúcim oddelenia sýrskej politickej bezpečnostnej služby v Homse (nástupca brigádneho generála Nasra al-Aliho). Od 3. decembra 2018 riaditeľ sýrskej politickej bezpečnostnej služby. Riaditeľ oddelenia všeobecnej spravodajskej služby od roku 2019. Zodpovedný za mučenie zadržiavaných odporcov režimu.
                                 
                                 
                                    24.7.2012
                                 
                              
                                    203.
                                 
                                 
                                    George HASWANI
                                    (alias Heswani; Hasawani; Al Hasawani)
                                 
                                 
                                    Adresa: Damascus Province, Yabroud, Al Jalaa St, Syria
                                    Ďalšie informácie: HESCO Engineering and Construction Company Ltd je registrovaná na tej istej londýnskej adrese ako britská firma, Savero Ltd.
                                    Pohlavie: mužské
                                 
                                 
                                    Popredný podnikateľ, ktorý pôsobí v Sýrii a má podiely a/alebo vykonáva činnosť v odvetví strojárstva, stavebníctva a ropy a zemného plynu. Vlastní podiely a/alebo má podstatný vplyv v mnohých spoločnostiach a subjektoch v Sýrii, najmä v HESCO Engineering and Construction Company, významnej strojárskej a stavebnej spoločnosti.
                                 
                                 
                                    7.3.2015
                                 
                              
                                    204.
                                 
                                 
                                    Emad HAMSHO
                                    (alias Imad Hmisho; Hamchu; Hamcho; Hamisho; Hmeisho; Hemasho, حميشو)
                                    (حمشو عماد)
                                 
                                 
                                    Adresa: Hamsho Building 31 Baghdad Street, Damascus, Syria
                                    Pohlavie: mužské
                                 
                                 
                                    Zastáva vysokú riadiacu pozíciu v spoločnosti Hamsho Trading. Vzhľadom na vysokú funkciu, ktorú zastáva v Hamsho Trading, dcérskej spoločnosti Hamsho International označenej Radou, poskytuje podporu sýrskemu režimu. Je tiež v spojení s označeným subjektom Hamsho International.
                                    Je tiež viceprezidentom Sýrskej rady pre železo a oceľ spolu s označenými prorežimnými podnikateľmi, ako je napríklad Ayman Jabir. Medzi aktíva spoločnosti Hamsho patrí spoločnosť Syrian Metal Industries, oceliarsky závod mimo Damasku, ktorému spoločnosť Hamsho dodávala kovový šrot, ktorý počas vojny rabovali provládne milície. Je tiež spoločníkom prezidenta Baššára al-Asada (Bashar al-Assad).
                                 
                                 
                                    7.3.2015
                                 
                              
                                    245.
                                 
                                 
                                    Muhammad Yousef HASOURI
                                    (alias Mohammad Yousef Hasouri; Mohammed Yousef Hasouri)
                                    (محمد يوسف حاصوري)
                                 
                                 
                                    Hodnosť: brigádny generál
                                    Pohlavie: mužské
                                 
                                 
                                    Brigádny generál Muhammad Hasouri je vysokým dôstojníkom sýrskych vzdušných síl, vo funkcii po máji 2011. Zastával pozíciu náčelníka štábu 50. brigády vzdušných síl a zástupcu veliteľa leteckej základne Šajrát. Brigádny generál Muhammad Hasouri pôsobí v oblasti šírenia chemických zbraní a 4. apríla 2017 sa podieľal na chemickom masakre v Chán Šajchúne. Ako vysoký vojenský dôstojník je zodpovedný za násilné represie proti civilnému obyvateľstvu v Sýrii.
                                 
                                 
                                    18.7.2017
                                 
                              
                                    247.
                                 
                                 
                                    Jayyiz Rayyan AL-MUSA
                                    (alias Jaez Sawada al-Hammoud al-Mousa; Jayez al-Hammoud al-Moussa)
                                    (جايز ريان الموسى)
                                 
                                 
                                    Dátum narodenia: 1954
                                    Miesto narodenia: Hamá, Sýria
                                    Hodnosť: generálmajor
                                    Pohlavie: mužské
                                 
                                 
                                    Bývalý guvernér Hasaky, vymenovaný prezidentom Baššárom al-Asadom (Bashar al-Assad), s ktorým je aj spojený.
                                    Má hodnosť generálmajora, je vysokým dôstojníkom a bývalým náčelníkom štábu sýrskych vzdušných síl.
                                    Ako vysoký dôstojník sýrskych vzdušných síl je zodpovedný za násilnú represiu proti civilnému obyvateľstvu v Sýrii vrátane použitia chemických zbraní pri útokoch sýrskeho režimu počas jeho funkčného obdobia ako náčelníka štábu sýrskych vzdušných síl, ako sa uvádza v správe spoločného vyšetrovacieho mechanizmu zriadeného Organizáciou Spojených národov.
                                 
                                 
                                    18.7.2017
                                 
                              
                                    271.
                                 
                                 
                                    Khaled AL-ZUBAIDI
                                    (alias (Mohammed) Khaled/Khalid (Bassam) (al-) Zubaidi/Zubedi
                                    (خالد الزبيدي)
                                 
                                 
                                    Štátna príslušnosť: sýrska
                                    Pozícia: spoluvlastník spoločnosti Zubaidi and Qalei LLC, riaditeľ Agar Investment Company; generálny riaditeľ spoločnosti Al Zubaidi a Al Zubaidi & Al Taweet Contracting Company; riaditeľ a vlastník spoločnosti Zubaidi Development Company; spoluvlastník Enjaz Investment Company
                                    Pohlavie: mužské
                                 
                                 
                                    Popredný podnikateľ pôsobiaci v Sýrii, ktorý výrazne investoval do stavebníctva vrátane 50 % podielu v spoločnosti Zubaidi and Qalei LLC, ktorá stavia luxusné turistické stredisko Grand Town a s ktorou režim uzavrel dohodu na 45 rokov výmenou za 19 – 21 % podiel z jej príjmov. Khaled al-Zubaidi má zo sýrskeho režimu prospech a/alebo mu poskytuje podporu prostredníctvom svojich obchodných činností, najmä prostredníctvom uvedeného podielu na stavbe strediska Grand Town.
                                    Khaled Zubaidi podpísal prostredníctvom jednej zo svojich spoločností „Hijaz Company“ sponzorskú zmluvu (v hodnote 350 000  USD) so sýrskym futbalovým klubom „Wihda FC“. Od roku 2019 člen Federácie sýrskych komôr cestovného ruchu.
                                 
                                 
                                    21.1.2019
                                 
                              
                                    283.
                                 
                                 
                                    Mohammed Nazer JAMAL EDDIN
                                    (alias Nazir Ahmad, Mohammed Jamal Eddine; Jamal Aldiyn)
                                    (محمد ناذر جمال الدين)
                                 
                                 
                                    Dátum narodenia: 2.1.1962
                                    Miesto narodenia: Damask, Sýria
                                    Štátna príslušnosť: sýrska
                                    Číslo cestovného pasu: N 011612445, číslo vydania 002-17-L022286 (miesto vydania: Sýrska arabská republika)
                                    Číslo preukazu totožnosti: 010-30208342 (miesto vydania: Sýrska arabská republika)
                                    Pozícia: spoluzakladateľ a väčšinový akcionár spoločností Apex Development and Projects LLC a zakladateľ A’ayan Company for Projects and Equipment
                                    Pohlavie: mužské
                                 
                                 
                                    Významný podnikateľ pôsobiaci v Sýrii so značnými investíciami v stavebníctve vrátane kontrolného 90 % podielu v spoločnosti Apex Development and Projects LLC, ktorá vytvorila spoločný podnik v hodnote 34,8 milióna USD na účely realizácie režimom podporovaného projektu výstavby luxusnej rezidenčnej a obchodnej štvrte Marota City. Prostredníctvom svojej účasti na výstavbe Marota City má Mohammed Nazer Jamal Eddin prospech zo sýrskeho režimu a/alebo mu poskytuje podporu. V máji 2019 Jamal Eddin založil spoločnosť „Trillium Private JSC“ s hodnotou 15 miliónov SYP, ktorá sa podieľa na obchodovaní so stavebnými materiálmi a elektrickými výrobkami.
                                 
                                 
                                    21.1.2019
                                 
                              
                                    284.
                                 
                                 
                                    Mazin AL-TARAZI
                                    (alias ; Mazen al-Tarazi)
                                    (مازن الترزي)
                                 
                                 
                                    Dátum narodenia: september 1962
                                    Štátna príslušnosť: sýrska
                                    Pozícia: podnikateľ
                                    Pohlavie: mužské
                                 
                                 
                                    Popredný podnikateľ pôsobiaci v Sýrii so značnými investíciami v sektore stavebníctva a letectva. Mazin al-Tarazi má prostredníctvom svojich investícií a činností prospech zo sýrskeho režimu a/alebo mu poskytuje podporu. Mazin al-Tarazi konkrétne uzavrel dohodu so spoločnosťou Damascus Cham Holdings o investícii vo výške 320 miliónov USD do realizácie režimom podporovaného projektu výstavby luxusnej rezidenčnej a obchodnej štvrte Marota City. Získal tiež licenciu na prevádzku súkromnej leteckej spoločnosti v Sýrii. V septembri 2019 založil spoločnosť „al-Dana Group Investments LLC“ s hodnotou 25 miliónov SYP, ktorá je zapojená do vývozu a investovania do zariadení cestovného ruchu a komerčných komplexov.
                                 
                                 
                                    21.1.2019
                                 
                              
                                    285.
                                 
                                 
                                    Samer FOZ
                                    (alias Samir Foz/Fawz; Samer Zuhair Foz; Samer Foz bin Zuhair)
                                    (سامر فوز)
                                 
                                 
                                    Dátum narodenia: 20.5.1973
                                    Miesto narodenia: Homs, Syria/Latakia, Sýria
                                    Štátna príslušnosť: sýrska, turecká
                                    Číslo tureckého cestovného pasu: U 09471711 (miesto vydania Turecko; platný do: 21.7.2024)
                                    Sýrske národné číslo: 06010274705
                                    Adresa: Platinum Tower, office No 2405, Jumeirah Lake Towers, Dubai, UAE
                                    Pohlavie: mužské
                                 
                                 
                                    Popredný podnikateľ pôsobiaci v Sýrii, ktorý má podiely a vykonáva činnosti vo viacerých odvetviach sýrskeho hospodárstva. Samer Foz poskytuje sýrskemu režimu finančnú a inú podporu vrátane financovania provládnych milícií v Sýrii (Military Security Shield Forces) a sprostredkúvania obchodu s obilninami. Vďaka svojmu prepojeniu na sýrsky režim má finančný prospech z prístupu k obchodným príležitostiam v rámci obchodu so pšenicou a rekonštrukčných projektov.
                                    Samer Foz otvoril v roku 2021 rafinériu cukru („Samer Foz Factory“) na podporu cieľa sýrskeho režimu zvýšiť výrobu cukru v celej krajine.
                                 
                                 
                                    21.1.2019
                                 
                              
                                    287.
                                 
                                 
                                    Hussam AL QATARJI
                                    (alias Hussam/Hossam Ahmed/Mohammed/Muhammad al-Katerji)
                                    (حسام القطرجي)
                                 
                                 
                                    Dátum narodenia: 1982
                                    Miesto narodenia: Rakka, Sýria
                                    Štátna príslušnosť: sýrska
                                    Pozícia: výkonný riaditeľ Katerji Group (alias Al Qatarji, Al Qatarji Company/Qatirji Company/Khatirji Group/Katerji International Group)
                                    Pohlavie: mužské
                                 
                                 
                                    Popredný podnikateľ pôsobiaci v Sýrii, ktorý je zároveň poslancom sýrskeho parlamentu. Al Qatarji podporuje sýrsky režim a má z neho prospech, keďže umožňuje obchodné dohody s režimom zamerané na ropu a pšenicu a zároveň má z nich zisky.
                                    Hussam Al Qatarji so svojou rodinou získal licenciu na založenie novej banky, Národnej islamskej banky. Rodina od vlády zároveň prostredníctvom jednej zo svojich spoločností Nabd Contracting and Construction získala novú cementáreň. Založením spoločnosti Arman Hotel and Tourist Management LLC svoj vplyv rozšírili aj na odvetvie cestovného ruchu. S ministerstvom cestovného ruchu vstúpili do spoločného podniku „Bere Aleppo Private JSC“. Hussam Al Qatarji a jeho rodina vedú aj milície v Aleppe. V októbri 2021 podpísala Qatirjiho spoločnosť BS Company for Oil Services dohodu o režime dodávky paliva pre čerpacie stanice v oblastiach pod kontrolou režimu.
                                 
                                 
                                    21.1.2019
                                 
                              
                                    290.
                                 
                                 
                                    Waseem AL-KATTAN
                                    (وسيم القطان)
                                    (alias Waseem, Wasseem, Wassim, Wasim; Anouar; al-Kattan, al-Katan, al-Qattan, al-Qatan; وسيم قطان, وسيم أنوار القطان)
                                 
                                 
                                    Dátum narodenia: 4.3.1976
                                    Štátna príslušnosť: sýrska
                                    Pozícia: predseda obchodnej komory pre provinciu okolie Damasku
                                    Príbuzní/obchodní partneri/subjekty alebo partneri/prepojenia:
                                    Larosa Furniture/Furnishing; Jasmine Fields Company Ltd.; Muruj Cham (Murooj al-Cham) Investment and Tourism Group; Adam and Investment LLC; Universal Market Company LLC; pokladník Federácie sýrskych obchodných komôr
                                    Pohlavie: mužské
                                 
                                 
                                    Popredný podnikateľ pôsobiaci v Sýrii, ktorý má z režimu prospech a podporuje ho. Vlastník viacerých podnikov a holdingových spoločností, ktorý má podiely a vykonáva činnosti v rôznych hospodárskych odvetviach, ako sú napríklad nehnuteľnosti, luxusné hotely a obchodné centrá. Waseem al-Kattan si rýchlo získal poprednú pozíciu v obchodných kruhoch tým, že uvalil dane na tovar prepašovaný do obliehanej oblasti Východnej Ghúty, v súčasnosti sa zapája do agresívnych foriem klientelizmu v prospech režimu. Waseem al-Kattan má vďaka úzkym väzbám na režim zvýhodnený prístup k verejným súťažiam, ako aj licenciám a zákazkám, ktoré zadávajú vládne orgány, z čoho má finančný prospech.
                                    V roku 2020 bol Al-Kattan zvolený za člena obchodnej komory v Damasku. Sýrska vláda ho v novembri 2021 vymenovala za tajomníka Federácie sýrskych obchodných komôr napriek tomu, že vo voľbách prehral.
                                 
                                 
                                    17.2.2020
                                 
                              
                                    294.
                                 
                                 
                                    Khodr Ali TAHER
                                    (alias خضر علي طاهر)
                                 
                                 
                                    Dátum narodenia: 1976
                                    Štátna príslušnosť: sýrska
                                    Pozícia: riaditeľ a vlastník spoločnosti Ella Media Services; zakladajúci partner spoločností Castle Security and Protection a Jasmine Contracting Company; predseda predstavenstva a zakladajúci partner spoločnosti Syrian Hotel Management Company; riaditeľ a vlastník spoločnosti Ematel
                                    Príbuzní/obchodní partneri/subjekty alebo partneri/prepojenia:
                                    Citadel for Protection; Guard and Security Services (Castle Security and protection); Ematel LLC (Ematel Communications); Syrian Hotel Management Company; Jasmine Contracting Company
                                    Pohlavie: mužské
                                 
                                 
                                    Popredný podnikateľ pôsobiaci vo viacerých sektoroch sýrskeho hospodárstva vrátane súkromnej bezpečnosti, maloobchodného predaja mobilných telefónov, správy hotelov, reklamných služieb, vnútroštátnych prevodov peňazí, alkoholických a nealkoholických nápojov.
                                    Podporuje sýrsky režim a má z neho prospech prostredníctvom spolupráce v rámci svojej podnikateľskej činnosti a svojho zapojenia do pašovania a špekulácií. Khodr Ali Taher vlastní niekoľko spoločností a je spoluzakladateľom ďalších. Jeho obchodné vzťahy s režimom zahŕňajú účasť na spoločnom podniku so sýrskou spoločnosťou pre dopravu a cestovný ruch, v ktorej dvojtretinový podiel vlastní ministerstvo cestovného ruchu.
                                 
                                 
                                    17.2.2020“
                                 
                              
                  
                        3.
                     
                     
                        V oddiele B (Subjekty) nasledovné záznamy nahrádzajú zodpovedajúce záznamy na zozname:
                        
                                     
                                 
                                 
                                    Názov
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia na zoznam
                                 
                              
                                    „1.
                                 
                                 
                                    Bena Properties
                                 
                                 
                                    Cham Holding Building, Daraa Highway, Ashrafiyat Sahnaya Rif Dimashq, Syria, P.O.Box 9525
                                 
                                 
                                    Vo vlastníctve Rámího Machlúfa (Rami Makhlouf). Sýrska najväčšia realitná spoločnosť a realitný a investičný subjekt spoločnosti Cham Holding; poskytuje finančné prostriedky sýrskemu režimu.
                                 
                                 
                                    23.6.2011
                                 
                              
                                    2.
                                 
                                 
                                    Al Mashreq Investment Fund (AMIF)
                                    (alias Sunduq al Mashrek Al Istithmari)
                                 
                                 
                                    P.O. Box 108, Damascus, Syria
                                    Tel.: +963 112110059/963 112110043
                                    Fax: +963 933333149
                                 
                                 
                                    Vo vlastníctve Rámího Machlúfa (Rami Makhlouf). poskytuje finančné prostriedky sýrskemu režimu.
                                 
                                 
                                    23.6.2011
                                 
                              
                                    18.
                                 
                                 
                                    Syriatel
                                 
                                 
                                    Syriatel Mobile Telecom Building, Amman Road, Daraa Highway, Ashrafiyat Sahnaya Area, Damascus, Syria, P.O. Box 2900
                                    Tel.: +963 11 61 26 270
                                    Fax: +963 11 23 73 97 19
                                    E-mail: info@syriatel.com.sy
                                    Webové sídlo: http://syriatel.sy/
                                 
                                 
                                    poskytuje režimu finančnú podporu sýrskemu režimu, na základe licenčnej zmluvy vypláca vláde minimálne 50 % svojich ziskov
                                 
                                 
                                    23.9.2011
                                 
                              
                                    24.
                                 
                                 
                                    Mechanical Construction Factory (MCF)
                                 
                                 
                                    P.O. Box 35202, Industrial Zone, Al-Qadam Road, Damascus, Syria
                                    Tel.: +963 011 5810719; +963 11 4474579; +963 11 5810718; +963 11 5810719
                                    E-mail:info@metallic-sy.com a shaamco@mail.sy
                                 
                                 
                                    Krycia spoločnosť, ktorá slúži na získavanie citlivého vybavenia centrom CERS.
                                 
                                 
                                    1.12.2011
                                 
                              
                                    25.
                                 
                                 
                                    Syronics – Syrian Arab Co. for Electronic Industries
                                 
                                 
                                    Kaboon Street, PO Box 5966, Damascus, Syria
                                    Tel.: +963 11 5111352
                                    Fax: +963 11 5110117
                                    E-mail: info@syronics.com.sy
                                 
                                 
                                    Krycia spoločnosť, ktorá slúži na získavanie citlivého vybavenia centrom CERS.
                                 
                                 
                                    1.12.2011
                                 
                              
                                    26.
                                 
                                 
                                    Handasieh – Organization for Engineering Industries
                                 
                                 
                                    P.O. Box 5966, Abou Bakr Al-Seddeq St., Damascus, Syria
                                    a
                                    P.O. Box 2849, Al-Moutanabi Street, Damascus, Syria
                                    a
                                    P.O. Box 21120, Baramkeh, Damascus, Syria
                                    Tel.: + 96311 2121824; +963 11 2121825; +963 11 2131307
                                    E-mail: g.o.eng.ind@net.sy
                                 
                                 
                                    Krycia spoločnosť, ktorá slúži na získavanie citlivého vybavenia centrom CERS.
                                 
                                 
                                    1.12.2011
                                 
                              
                                    34.
                                 
                                 
                                    Syrian Lebanese Commercial Bank
                                 
                                 
                                    Syrian Lebanese Commercial Bank Building, 6th Floor, Makdessi Street, Hamra, P.O. Box 11-8701, Beirut, Lebanon
                                    Hamra Branch: Hamra Street, Darwish and Fakhro Building, P.O. Box 113-5127/11-8701, Beirut, Lebanon
                                    Mar Elias Branch: Mar Elias Street, Fakhani Building, P.O. Box 145 796, Beirut, Lebanon
                                    Tel.: +961 1741666
                                    Fax: +961 1738214
                                    Webové sídlo: www.slcb.com.lb
                                 
                                 
                                    Dcérska spoločnosť Commercial Bank of Syria, ktorá sa už nachádza na zozname. Finančne podporuje sýrsky režim.
                                 
                                 
                                    23.1.2012
                                 
                              
                                    38.
                                 
                                 
                                    Central Bank of Syria (Sýrska centrálna banka)
                                 
                                 
                                    Sabah Bahrat Square, Damascus, Syria
                                    Poštová adresa: Altjreda al Maghrebeh Square, Damascus, Syria, P.O. Box: 2254
                                    Tel.: +961011 – 9985
                                    E-mail: info@cb.gov.sy
                                    Webové sídlo: https://www.cb.gov.sy/
                                 
                                 
                                    Finančne podporuje sýrsky režim.
                                 
                                 
                                    27.2.2012
                                 
                              
                                    56.
                                 
                                 
                                    The Baniyas Refinery Company
                                    (alias Banias; Banyas)
                                 
                                 
                                    Banias Refinery Building, 26 Latkia Main Road, Tartous, P.O. Box 26, Syria
                                    352, Tripoli Street, PO Box 352, Homs
                                 
                                 
                                    Dcérska spoločnosť General Corporation for Refining and Distribution of Petroleum Products (GCRDPP), sekcia ministerstva pre ropný priemysel a nerastné zdroje. Ako taká poskytuje sýrskemu režimu finančnú podporu.
                                 
                                 
                                    23.7.2014
                                 
                              
                                    57.
                                 
                                 
                                    The Homs Refinery Company
                                    (alias Hims, General Company for Homs Refinery)
                                 
                                 
                                    General Company for Homs Refinery Building, 352 Tripoli Street, Homs, P.O. Box 352, Syria
                                    Tel. 963-3125-16401
                                    Fax: 963-3124-70101
                                    E-mail: homs-refine@mail.sy
                                 
                                 
                                    Dcérska spoločnosť General Corporation for Refining and Distribution of Petroleum Products (GCRDPP), sekcia ministerstva pre ropný priemysel a nerastné zdroje. Ako taká poskytuje sýrskemu režimu finančnú podporu.
                                 
                                 
                                    23.7.2014
                                 
                              
                                    67.
                                 
                                 
                                    Hamsho Trading
                                    (alias Hamsho Group) Hmisho Trading Group; Hmisho Economic Group)
                                 
                                 
                                    Hamsho Building, 31 Baghdad Street, Damascus, Syria
                                    Skupina Hamsho, okolie Damasku – severný obchvat, Hamsho pre obchod a stavebníctvo
                                    E-mail: info@hamsho-group.com
                                    Tel. 00963 (11) 3227530
                                 
                                 
                                    Dcérska spoločnosť Hamsho International, subjektu, ktorý označila Rada.
                                    Hamsho Trading je teda v spojení s Hamsho International, subjektom, ktorý označila Rada.
                                    Podporuje sýrsky režim prostredníctvom svojich pobočiek vrátane Syria Steel. Prostredníctvom svojich pobočiek je v spojení so rôznymi skupinami, napríklad prorežimnými milíciami Šabíha.
                                 
                                 
                                    7.3.2015
                                 
                              
                                    77.
                                 
                                 
                                    Al Qatarji Company
                                    (alias Qatarji International Group; Al-Sham and Al-Darwish Company; Qatirji/Khatirji/Katarji/Katerji Group)
                                    (مجموعة/شركة قاطرجي)
                                 
                                 
                                    Typ subjektu: súkromná spoločnosť
                                    Odvetvie podnikania: dovoz/vývoz; cestná nákladná doprava; dodávky ropy a komodít
                                    Meno riaditeľa/manažment: Hussam Al Qatarji, generálny riaditeľ (označený Radou)
                                    Konečný užívateľ výhod: Hussam Al Qatarji (označený Radou)
                                    Sídlo: Mazzah, Damask, Sýria
                                    Príbuzní/obchodní partneri/subjekty alebo partneri/prepojenia: Arvada/Arfada Petroleum Company JSC
                                 
                                 
                                    Významná spoločnosť pôsobiaca vo viacerých sektoroch sýrskeho hospodárstva. Al Qatarji Company, ktorej predstavenstvo vedie označená osoba Hussam Al Qatarji, člen Sýrskeho ľudového zhromaždenia, podporuje sýrsky režim a má z neho prospech uľahčovaním obchodu s palivom, so zbraňami a s muníciou medzi režimom a rôznymi aktérmi vrátane ISIL (Dá’iš) pod zámienkou dovozu a vývozu potravín, podporou milícií, ktoré bojujú na strane režimu a využívaním svojich väzieb s režimom na rozšírenie svojej obchodnej činnosti.
                                 
                                 
                                    17.2.2020
                                 
                              
                                    78.
                                 
                                 
                                    Damascus Cham Holding Company
                                    (alias Damascus Cham Private Joint Stock Company)
                                    (القابضة الشام دمشق)
                                 
                                 
                                    Typ subjektu: spoločnosť založená podľa súkromného práva vo verejnom vlastníctve
                                    Odvetvie podnikania: developerská činnosť v oblasti nehnuteľností
                                    Meno riaditeľa/manažment: Adel Anwar al-Olabi, predseda predstavenstva a guvernér provincie Damask (označený Radou)
                                    Konečný užívateľ výhod: guvernorát Damasku
                                    Príbuzní/obchodní partneri/subjekty alebo partneri/prepojenia: Rámí Machlúf (Rami Makhlouf) (označený Radou); Samer Foz (označený Radou); Mazen Tarazi (označený Radou); Talas Group, ktorú vlastní podnikateľ Anas Talas (označený Radou); Khaled al-Zubaidi (označený Radou)
                                 
                                 
                                    Režim založil spoločnosť Damascus Cham Holding ako investičný subjekt guvernorátu Damasku s cieľom spravovať nehnuteľnosti guvernorátu Damasku a realizovať projekt Marota City, luxusný realitný projekt, ktorý sa zakladá na vyvlastnených pozemkoch, najmä podľa dekrétu č. 66 a zákona č. 10.
                                    Spoločnosť Damascus Cham Holding (ktorej predsedom predstavenstva je guvernér Damasku) prostredníctvom riadenia realizácie projektu Marota City podporuje sýrsky režim a má z neho prospech a poskytuje výhody podnikateľom s úzkym prepojením na režim, ktorí s týmto subjektom uzavreli v rámci verejno-súkromných partnerstiev lukratívne dohody.
                                 
                                 
                                    17.2.2020“